LIETUVOS RESPUBLIKOS ŪKIO MINISTRAS

įsakymas

DĖL LIETUVOS RESPUBLIKOS ŪKIO MINISTRO 2010 M. RUGSĖJO 6 D. ĮSAKYMO NR. 4-678 „DĖL NETAURIŲJŲ METALŲ LAUŽO IR ATLIEKŲ APSKAITOS IR SAUGOJIMO TAISYKLIŲ IR NETAURIŲJŲ METALŲ LAUŽO IR ATLIEKŲ SUPIRKIMO VIETŲ ĮRENGIMO REIKALAVIMŲ PATVIRTINIMO“ PAKEITIMO

2018 m. gegužės 29 d. Nr. 4-320

Vilnius

1. P a k e i č i u Lietuvos Respublikos ūkio ministro 2010 m. rugsėjo 6 d. įsakymą Nr. 4-678 „Dėl Netauriųjų metalų laužo ir atliekų apskaitos ir saugojimo taisyklių ir Netauriųjų metalų laužo ir atliekų supirkimo vietų įrengimo reikalavimų patvirtinimo“:

1.1. Pakeičiu nurodytu įsakymu patvirtintas Netauriųjų metalų laužo ir atliekų apskaitos ir saugojimo taisykles:

1.1.1. pakeičiu 8 punktą ir jį išdėstau taip:

„8. Supirkėjai atliekų apskaitos ataskaitas pateikia Atliekų susidarymo ir tvarkymo apskaitos ir ataskaitų teikimo taisyklėse, patvirtintose Lietuvos Respublikos aplinkos ministro 2011 m. gegužės 3 d. įsakymu Nr. D1-367 „Dėl Atliekų susidarymo ir tvarkymo apskaitos ir ataskaitų teikimo taisyklių patvirtinimo“, nustatyta tvarka.“;

1.1.2. pakeičiu 14 punktą ir jį išdėstau taip:

„14. Supirkėjų veiklą prižiūri policijos įstaigos, Aplinkos apsaugos departamentas prie Aplinkos ministerijos, kitos valstybinės priežiūros ir teisėsaugos institucijos.“

1.2. Pakeičiu nurodytu įsakymu patvirtintus Netauriųjų metalų laužo ir atliekų supirkimo vietų įrengimo reikalavimus ir 9 punktą išdėstau taip:

„9. Reikalavimų laikymąsi prižiūri Aplinkos apsaugos departamentas prie Aplinkos ministerijos, kitos valstybinės priežiūros institucijos“.

2. N u s t a t a u, kad šis įsakymas įsigalioja 2018 m. liepos 1 dieną.

Ūkio ministras	Virginijus Sinkevičius